2. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./3 Μαρτ. 1937 Περί εσωτερικού κανονισμού του επισήμου δελτίου «Αρχεία Υγιεινής». Έχοντες υπ’ όψει το Ν.Δ. της 18 Δεκ. 1923 περί εκδόσεως ιδίου περιοδικού οργάνου της Γενικής Διευθύνσεως Υγιεινής υπό τον τίτλον «Αρχεία Υγιεινής», προτάσει του Υφυπουργού Κρατικής Υγιεινής και Αντιλήψεως, μετά σύμφωνον γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-(Τροποποιηθέν υπό του Β.Δ. 27 Μαΐου/22 Ιουν. 1953, προέβλεπε την σύστασιν Επιτροπής Συντάξεως του Δελτίου Αρχεία Υγιεινής. Η Επιτροπή αύτη κατηργήθη δια του άρθρ. 102 παρ. 14 του Β.Δ. 682/1960 περί Οργανισμού του Υπ. Κοινων. Προνοίας). Άρθρ.2.-Το Δελτίον περιλαμβάνει Νόμους μετά των αιτιολογικών εκθέσεων, Δ/τα και Υπουργικάς αποφάσεις, εγκυκλίους, γενικού ενδιαφέροντος έγγραφα και γνωμοδοτήσεις του Νομικού Συμβουλίου ή του Νομικού Σύμβούλου, ως και αποφάσεις του Συμβουλίου της Επικρατείας, σχετικάς προς τα θέματα αρμοδιότητος της Διευθύνσεως Υγιεινής, μελέτας και επιστημονικάς εργασίας επί θεμάτων αρμοδιότητος της Διευθύνσεως Υγιεινής, εκθέσεις των Προϊσταμένων των Υπηρεσιών της Διευθύνσεως και των παρά ταύτη Επιθεωρητών, σχετικάς προς τα θέματα της αρμοδιότητος αυτών, εκθέσεις των Προϊσταμένων των Υγειονομικών Κέντρων και των ανά το Κράτος Υγειονομικών Ιδρυμάτων, πρακτικά ή αποφάσεις ή γνωμοδοτήσεις Συμβουλίων και Επιτροπών παρά τη Διευθύνσει Υγιεινής, στατιστικά και δημογραφικά στοιχεία υγειονομικήν νομοθεσίαν ξένων Κρατών, επιστημονικάς εργασίας δημοσιευθείσας εις ξένα επιστημονικά περιοδικά και αφορώσας την υγιεινήν εν γένει, ειδήσεις, πληροφορίας και παν άλλο σχετικόν αφορόν την υγειονομικήν κίνησιν της χώρας ως και παρομοίαν κίνησιν άλλων χωρών. Αι αρμόδιαι υπηρεσίαι της Διευθύνσεως Υγιεινής υποχρεούνται, όπως κοινοποιώσιν εις το (Γραφείον Συγκριτικών Μελετών και μεταφράσεων) αντίγραφον των παρ’ αυτών εκδιδομένων ή εις αυτάς περιεχομένων κειμένων, άτινα καθορίζονται εν τη προηγουμένη παραγράφω. Δια του άρθρ. 2 του Β.Δ. 27 Μαΐου/22 Ιουν. 1953 ωρίσθη ότι όπου εν τω παρόντι Δ/τι αναφέρεται το «Γραφείον Συγκριτικών Μελετών και Μεταφράσεων» νοείται η «Υπηρεσία Διαφωτίσεως». Άρθρ.3.-Το (Γραφείον Συγκριτικών Μελετών και Μεταφράσεων) μεριμνά δια την συλλογήν της ύλης του Δελτίου, την διαλογήν, την κατάταξιν και κατανομήν αυτής, ο δε Διευθυντής της Συντάξεως εισηγείται εκάστοτε εις την Επιτροπήν τα προς δημοσίευσιν κείμενα και παν ό,τι απαιτείται δια την αρτιωτέραν εκπλήρωσιν των σκοπών του περιοδικού. Η καθόλου εσωτερική διαρρύθμισις του Δελτίου, ούτινος έκαστον μηνιαίον τεύχος δέον  να περιλαμβάνη  από  δύο  μέχρι  έξ  τυπογραφικών (Αντί για τη σελ. 85) Σελ. 85(α) Τεύχος 779 Σελ. 13 55 Αρχεία Υγιεινής 34.Α.ζ.1-2 φύλλων, καθορίζεται δι’ αποφάσεων της Επιτροπής. Το (Γραφείον Συγκριτικών Μελετών και Μεταφράσεων) μεριμνά ωσαύτως δια την διόρθωσιν των τυπογραφικών δοκιμίων και επιβλέπει πάσαν τεχνικήν εργασίαν δια την αρτίαν έκδοσιν του Δελτίου. Άρθρ.4.-5.(Κατηργήθησαν δια του άρθρ. 3 Β.Δ. 27 Μαΐου/22 Ιουν. 1953. Το άρθρ. 4 είχεν εν τούτοις καταργηθή από του έτους 1939 δια του Β.Δ. 24 Μαΐου/3 Ιουν. 1939). Άρθρ.6.-«Το δελτίον», «Αρχεία Υγιεινής» διανέμεται δωρεάν εις άπαντας τους Γενικούς Διευθυντάς, Διευθυντάς και Τμηματάρχας της Γενικής Διευθύνσεως Υγιεινής και Προνοίας του Υπουργείου Κοινωνικής Προνοίας, εις τους προϊσταμένους των Υγειονομικών Κέντρων, Κέντρων Υγείας και Κέντρων Προνοίας, εις τους καθηγητάς της Ιατρικής Σχολής των Πανεπιστημίων Αθηνών και Θεσσαλονίκης, εις τα μέλη του Ανωτάτου Υγειονομικού Συμβουλίου, εις τας Βιβλιοθήκας απάντων των Υπουργείων, εις τους Νομάρχας του Κράτους, εις τα Κρατικά Νοσοκομεία και τα Νοσοκομεία Νομικών Προσώπων Δημοσίου Δικαίου, εις τα Ελληνικά Προξενεία και τας Πρεσβείας, εις τους Βουλευτάς ιατρούς, εις τας ημερησίας εφημερίδας των Αθηνών, εις τους Ιατρικούς Συλλόγους, εις τους εκάστοτε μαθητάς της Υγειονομικής Σχολής ιατρούς και μηχανικούς και εις τα Υπουργεία Κοινωνικής Προνοίας ή Υγιεινής των ξένων χωρών. Κατόπιν εντολής του Γενικού Διευθυντού Υγιεινής, δύναται το δελτίον ν’ αποστέλλεται δωρεάν και εις ετέρους οργανισμούς, ιδρύματα και εξέχοντα πρόσωπα εν τη ημεδαπή ή αλλοδαπή. Το δελτίον επίσης στέλλεται επ’ ανταλλαγή εις υγειονομικά, ιατρικά, φαρμακευτικά και άλλα συναφή περιοδικά εν τη ημεδαπή ή αλλοδαπή». Το άρθρ. 6 ετροποποιήθη ως άνω δια του άρθρ. 2 του Β.Δ. 27 Μαΐου/22 Ιουν. 1953. Άρθρ.7.-Επιτρέπεται η πώλησις των Αρχείων Υγιεινής, επί τη βάσει τιμής καθοριζομένης κατ’ έτος δι’ Υπουργικής αποφάσεως, κατόπιν γνωμοδοτήσεως της Επιτροπής Συντάξεως εις εγγραφομένους συνδρομητάς του Δελτίου. Το αντίτιμον της συνδρομής κατατίθεται υπό του συνδρομητού εις το πλησιέστερον δημόσιον ταμείον, εισαγόμενον ως δημόσιον έσοδον, βάσει τριπλοτύπου αποδείξεως ης το στέλεχος μεν παραμένει παρά τω οικείω Ταμείω, υποχρεουμένω να κοινοποιή αμέσως εκάστην τοιαύτην κατάθεσιν εις το Υπουργείον Κρατικής  Σελ. 86(α) Τεύχος 779 - Σελ. 14 Υγιεινής και Αντιλήψεως (Γραφείον Συγκριτικών Μελετών και Μεταφράσεων) αι δε έτεραι δύο αποδείξεις πραδίδονται εις τον καταθέτην, όστις την μίαν αποστέλλει εις το Υπουργείον Κρατικής Υγιεινής και Αντιλήψεως (Γραφείον Συγκριτικών Μελετών και Μεταφράσεων), οπότε αποστέλλεται ατελώς το δελτίον εις τον δικαιούχον εγγραφόμενον εις τον πίνακα συνδρομητών. Αρθρ.8.-Το (Γραφείον Συγκριτικών Μελετών και Μεταφράσεων) κρατεί 1)κατάλογον των εις ους αποστέλλεται το δελτίον δωρεάν, 2)κατάλογον των συνδρομητών και 3)πίνακα των εν τω αρχείω του περιοδικού παραμενόντων αντιτύπων. Το αυτό Γραφείον επιμελείται της αποστολής του περιοδικού. Το από 23 Φεβρ. 1935 Δ/μα «περί εσωτερικού κανονισμού του Επισήμου Δελτίου Αρχεία Υγιεινής» καταργείται. Εις τον αυτόν επί της Κρατικής Υγιεινής και Αντιλήψεως Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 